KBANK ตั้งเป้ายอดบัตรใหม่ปีนี้ 1 ล้านบัตร หนุนยอดใช้จ่ายเพิ่ม 33%
KBANK ตั้งเป้ายอดบัตรใหม่ปีนี้ 1 ล้านบัตร หนุนยอดใช้จ่ายเพิ่ม 33% ลุยเปิดตัวบริการสมัครบัตรเดบิตใหม่ผ่านเแอพฯ
7 มี.ค. 2560

นางนพวรรณ เจิมหรรษา รองกรรมการผู้จัดการ ธนาคารกสิกรไทย จำกัด (มหาชน) หรือ KBANK เปิดเผยว่า ธนาคารตั้งเป้าหมายออกบัตรเดบิตใหม่ในปีนี้ 1 ล้านบัตร มีฐานบัตรเดบิตเป็น 12 ล้านบัตร มียอดใช้จ่ายผ่านบัตรรวมมูลค่า 71,000 ล้านบาท เติบโต 33% ครองอันดับ 1 ด้านยอดการใช้จ่ายผ่านบัตรเดบิตต่อเนื่อง หลังล่าสุดได้เปิดตัวฟีเจอร์ใหม่ ให้ลูกค้าสามารถสมัครบัตรเดบิตใหม่ได้ด้วยตัวเองบนแอพพลิเคชั่น K-Mobile Banking PLUS ง่าย สะดวก รอรับบัตรที่บ้านได้เลย โดยไม่ต้องไปที่สาขา ทั้งกรณีจะสมัครบัตรใหม่ ต่ออายุบัตร หรือบัตรสูญหาย สามารถทำได้ทันที
“กลยุทธ์ธุรกิจบัตรเดบิตในปีนี้ ยังคงแนวคิดการเป็น “ไลฟ์สไตล์ เดบิต การ์ด” (Lifestyle Debit Card)  ใช้บัตรเดบิตเพียงบัตรเดียวได้ในทุกที่และทุกเรื่อง ทั้งธุรกรรมการเงิน การใช้จ่ายในชีวิตประจำวัน มอบสิทธิประโยชน์ที่เจาะกลุ่มเป้าหมายในแต่ละไลฟ์สไตล์ พร้อมพัฒนาบริการให้ลูกค้าใช้งานได้ง่ายยิ่งขึ้น”นางนพวรรณ กล่าว